Informovala o tom agentúra TASR s odvolaním sa na trenčiansku krajskú policajnú hovorkyňu Elenu Antalovú. Jeho rodina si podľa nej neželala uviesť žiadne podrobnejšie informácie.
"Pavel Demitra sa dnes o 19.00 h osobne dostavil na Obvodné oddelenie Policajného zboru v Trenčíne. Počas svojej nezvestnosti nebol na ňom spáchaný žiaden trestný čin a ani žiaden trestný čin nespáchal. Menovaný si nepraje medializovať, kde sa nachádzal počas svojej nezvestnosti," ozrejmila Antalová.
Pavel Demitra bol nezvestný od 20. augusta, kedy prišiel pred obchodný dom v Dubnici nad Váhom a odvtedy nepodal nikomu z príbuzných o sebe žiadnu správu a nikto nevedel ani o mieste jeho pobytu.
Pavel Demitra mal v utorok 21. augusta narodeniny! Nie je známe, kde a s kým ich oslávil.